* Γιαγιά, πώς πέρασες τα παιδικά σου χρόνια;
* Πέρασα δύσκολα παιδικά χρόνια γιατί ήταν πόλεμος του 40. Ζούσα στο χωριό και υπήρχε φόβος.
* Τι έτρωγες για πρωινό;
* Για πρωινό έτρωγα ψωμί με ελίτσες ή ζάχαρη με ψωμί.
* Πόσες ώρες πήγαινες σχολείο και τι έτρωγες για κολατσιό;
* Πήγαινα πρωί και απόγευμα και για κολατσιό έπαιρνα φρούτα από τον κήπο.
* Τα μεσημέρια τι έτρωγες συνήθως;
* Πίτες, φασολάδα, φακές και λαχανικά.
* Κρέας έτρωγες; Πόσες φορές την εβδομάδα;
* Μια φορά την εβδομάδα και συνήθως την Κυριακή.
* Πού μαγειρεύατε; Τι σκεύη χρησιμοποιούσατε;
* Μαγειρεύαμε στη φωτιά με σκεύη μπακιρένια.
* Τι απογευματινό έτρωγες;
* Πότε ψωμάκι, πότε πίτα που μαγείρευε η μητέρα.
* Τι φρούτα έτρωγες;
* Κορόμηλα, ροδάκινα, σύκα, σταφύλια, κυδώνια ρόδια και μήλα από τον κήπο μας.
* Το βράδυ τι έτρωγες συνήθως;
* Γιαούρτι ή γάλα και μερικές φορές αυγά.
* Πείνασες ποτέ;
* Πείνασα τα χρόνια που ήταν πόλεμος.
* Αναψυκτικά είχατε;
* Όχι δεν είχαμε, αλλά στύβαμε πορτοκάλια ή λεμόνια

 Γιαγιά, σε ευχαριστώ πολύ.

 Αμαλία Ντ.

Η γιαγιά μου, η Αμαλία, γεννήθηκε το 1936 και μεγάλωσε στο χωριό Καστρί της Ηγουμενίτσας, του ν. Θεσπρωτίας.